Diari Oficial de la Generalitat Valenciana


Sumari del DOGV 9496, del 23-12-2022 (2022/12715)

RESOLUCIÓ de 19 de desembre de 2022, del director general de Centres Docents, per la qual es convoca el procediment d'accés, modificació i/o pròrroga per al curs 2023-2024 dels concerts educatius a la Comunitat Valenciana, i per la qual es dicten les instruccions relatives a la seua sol·licitud durant el mes de gener de 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12844


Data del document
:   19-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * ensenyament privat
    * centre d'ensenyament

RESOLUCIÓ de 19 de desembre de 2022, del director general de Centres Docents, per la qual es convoca el procediment d'accés, modificació i/o pròrroga per al curs 2023-2024 dels concerts educatius a la Comunitat Valenciana, i per la qual es dicten les instruccions relatives a la seua sol·licitud durant el mes de gener de 2023. [2022/12872]  
De conformitat amb les facultats atorgades per la disposició final primera del Decret 6/2017, de 20 de gener, del Consell, i amb la finalitat d'aclarir els documents que hauran d'acompanyar les sol·licituds d'accés, modificació i/o pròrroga de concerts educatius, resolc:  
  
  
Primer  
Convocar el procediment d'accés, modificació i/o pròrroga per al curs 2023-2024 dels concerts educatius a la Comunitat Valenciana per als ensenyaments d'Educació Infantil, Educació Primària, ESO, Formació Professional, Batxillerat i Educació Especial.  
  
Segon  
La Direcció General de Centres Docents de la Conselleria d'Educació, Cultura i Esport publicarà, a l'efecte de notificació, la proposta provisional de la resolució dels expedients de sol·licitud d'accés, modificació i/o pròrroga dels concerts educatius a la Comunitat Valenciana en la web de la Conselleria d'Educació, Cultura i Esport, en l'URL https://ceice.gva.es/es/web/centros-docentes/centros-privados-concertados  
Contra aquesta proposta provisional hi haurà un termini d'al·legacions de deu dies hàbils a partir de l'endemà de la seua publicació en la web.  
  
Tercer  
Aprovar el model, per al curs 2023-2024, de sol·licitud d'accés, modificació i/o pròrroga dels concerts educatius, disponible en la seu electrònica de la Generalitat, a través de l'adreça https://sede.gva.es.  
  
No s'acceptaran sol·licituds presentades per altres mitjans.  
Per a la presentació electrònica mitjançant la plataforma de tramitació de la Generalitat la persona sol·licitant haurà de disposar de signatura electrònica avançada per qualsevol dels sistemes admesos en la seu de la Generalitat i indicats en l'esmentada seu.  
  
Quart  
El termini de presentació de sol·licituds i documents serà durant el mes de gener de 2023.  
Conclòs el termini de presentació de sol·licituds, no serà tinguda en compte cap sol·licitud ni cap modificació d'aquesta, ni documentació addicional. Poden fer-se tantes sol·licituds com es desitge dins del termini de presentació. Es tindrà com a vàlida l'última sol·licitud presentada.  
  
Cinqué  
Només s'haurà de presentar sol·licitud en cas que es desitge l'accés, modificació i/o pròrroga del concert vigent. En aquest cas s'emplenarà la sol·licitud indicant sempre el nombre total d'unitats per curs de tot l'ensenyament sol·licitat.  
Únicament s'haurà de presentar sol·licitud de pròrroga en el supòsit de tindre concertades unitats amb caràcter provisional en el curs 2022-2023 i voler mantindre el concert d'aquestes, ja que el concert provisional té una duració de només un curs acadèmic.  
  
Sisé  
En el cas de sol·licitar el concert d'ensenyaments o unitats sense autorització d'obertura i funcionament, és requisit imprescindible haver sol·licitat formalment la iniciació de la tramitació corresponent d'autorització, d'acord amb l'art. 4.5 de l'annex del Decret 6/2017.  
  
Aquestes unitats se sol·licitaran en l'apartat del formulari de sol·licitud indicat a aquest efecte, amb caràcter de «Condicionades», això és, «unitats no autoritzades, però per a les quals s'ha sol·licitat formalment la iniciació de la tramitació corresponent a la seua autorització».  
En cas de ser estimat el concert d'aquestes, quedarà condicionat a la concurrència amb data límit de 31 de juliol dels requisits necessaris per a obtindre l'autorització corresponent, conforme a l'art. 4.6 de l'annex del Decret 6/2017.  
  
Seté  
La documentació que ha d'annexar-se a la sol·licitud de concert serà la següent:  
1. En sol·licituds d'accés al concert educatiu:  
a) Breu memòria explicativa, si escau, sobre les circumstàncies que donen preferència per a acollir-se al règim de concerts educatius, redactada en els termes que s'indiquen en l'article 21 del Reglament de normes bàsiques sobre concerts educatius en el cas de concerts generals, i als criteris de preferència establits per als concerts singulars en l'article 38.2 de l'annex del Decret 6/2017.  
b) Amb efectes d'aclarir els criteris de preferència establits per als concerts singulars en l'article 38.2 de l'annex del Decret 6/2017, respecte al criteri de preferència dels centres que hagen contractat professorat acomiadat d'altres centres per la modificació o supressió del concert educatiu d'aquests últims, s'adjuntarà relació del referit professorat, d'acord amb l'annex inclòs l'apartat d'impresos associats en l'URL https://www.gva.es/es/inicio/procedimientos'id\_proc=1780&version=amp  
c) Si el titular del centre és una cooperativa, haurà d'adjuntar còpia dels estatuts que la regeixen i declaració responsable signada pel representant indicant que els estatuts no contenen clàusules que impedisquen el compliment de les obligacions pròpies dels centres acollits al règim de concerts educatius.  
2. En sol·licituds de modificació del concert educatiu:  
a) En cas que els criteris de preferència presentats quan es va accedir al règim de concert educatiu es mantinguen en les mateixes condicions, es marcarà la declaració responsable sobre aquesta circumstància en l'apartat corresponent del formulari de sol·licitud.  
b) Si el titular del centre és una cooperativa, en cas que els estatuts no hagen tingut variació des que es va accedir al règim de concert educatiu, es marcarà la declaració responsable sobre aquesta circumstància en l'apartat corresponent del formulari de sol·licitud, en cas contrari, haurà d'adjuntar còpia dels estatuts que la regeixen i declaració responsable indicant que els estatuts no contenen clàusules que impedisquen el compliment de les obligacions pròpies dels centres acollits al règim de concerts educatius.  
3. S'atendrà el que es disposa en l'article 19 de l'annex del Decret 6/2017 respecte a la documentació a presentar en el cas de sol·licitar la pròrroga del concert educatiu d'unitats concertades amb caràcter provisional.  
4. En el cas de sol·licitar unitats sense autorització d'obertura i funcionament, s'annexarà còpia de la sol·licitud d'iniciació de la tramitació de l'autorització d'obertura i funcionament dels ensenyaments o unitats no autoritzades que justifique el compliment del requisit establit en l'article 4.5 de l'annex del Decret 6/2017. En defecte d'això, l'interessat haurà d'indicar en quin moment i davant quin òrgan administratiu va presentar l'esmentat document.  
5. En el cas de sol·licitud d'accés, modificació o pròrroga d'unitats d'Educació Especial de suport a la integració, s'adjuntarà la relació de l'alumnat proposat per a la unitat d'acord amb l'annex inclòs en el mòdul ITACA 3-inclusió educativa, visada per la unitat especialitzada d'orientació de referència territorial. També s'adjuntaran els informes mèdics o acreditatius del grau de discapacitat de l'alumnat, expedits per l'òrgan competent en funció del tipus de necessitat específica de suport educatiu que presente.  
En el moment de presentar la sol·licitud de concert els informes sociopsicopedagógicos han d'estar actualitzats en el present curs escolar en el mòdul d'inclusió d'ITACA 3 i no caldrà presentar-los en paper, atés que l'Administració realitzarà directament aquesta consulta.  
  
En l'informe sociopsicopedagògic han de constar les mesures de resposta de nivell III i IV, així com el grau de suport que requereix l'alumnat per a donar resposta a les seues necessitats educatives, que requereixen el suport del personal especialitzat de Pedagogia Terapèutica i/o Audició i Llenguatge.  
6. En el cas de sol·licitud d'accés, modificació o pròrroga unitats d'Educació Especial Específica, han d'adjuntar-se les resolucions d'escolarització emeses per la persona titular de la Direcció Territorial d'Educació en les quals consta explícitament la modalitat d'escolarització en una unitat específica o en un centre d'Educació Especial, segons el cas.  
Tot això sense perjudici que l'interessat puga ser requerit en qualsevol moment perquè aporte la documentació que acredite el compliment dels requisits exigits.  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Educació i Formació Professional en el termini d'un mes, comptat des de l'endemà de la seua publicació, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de desembre de 2022.- El director general de Centres Docents: José Joaquín Carrión Candel.